als_Latn dik_Latn sag_Latn
I dyshuari kryesor për vrasjen e liderit opozitar rus, Boris Nemtsov raportohet se e ka tërhequr dëshminë e tij, ndërsa aktivistët e të drejtave të njeriut thonë se ai tregon shenja se është torturuar. Mediat ruse kanë cituar ish oficerin e policisë çeçene, Zaur Dadajev, duke thënë se ai e pranon vrasjen e Nemtsovit sepse policët i kanë premtuar ta lirojnë një ish kolegë që gjithashtu po mbahet i arrestuar së bashku me të. Ai gjithashtu ka thënë se ka frikë se do të vritet nëse nuk e pranon vrasjen e Nemtsovit, që është vrarë në afërsi të Kremlinit më 27 shkurt. Gazeta “Moskvsky Komsomolets”, shkruan se korrespondenti i saj e ka vizituar Dadajevin dhe dy të dyshuarit e tjerë në qendrën e paraburgimit së bashku me një pjesëtar të komisionit që monitoron kushtet e të burgosurve. Andrei Babushkin, pjesëtar i grupit për të drejtat të njeriut të krijuar nga Kremlini ka thënë se ka parë shenja të dhunës në trupin e Dadayevit. Alsat-M
als_Latn